
Raport
privind aprobarea Documentației tehnico – economice (faza DALI), a Devizului General și a Indicatorilor tehnico-economici pentru proiectul „LUCRĂRI DE INTERVENȚIE PRIVIND Reabilitarea energetică a Muzeului Oraşului Deta, str. Mihai Viteazul, nr. 2, jud. Timiş”, în cadrul P.N.R.R., Componenta C10 - Fond Local, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ - teritoriale.
Prin intermediul componentei Componenta C10 - Fond Local, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ - teritoriale; Investițiile în eficiență energetică a infrastructurii clădirilor publice vor contribui la reducerea sărăciei energetice în România, prin reducerea costurilor cu încălzirea și asigurarea unui confort termic al utilizatorilor, ceea ce va ajuta la îmbunătățirea calității activităților desfășurate în cadrul acestor instituții.

Implementarea măsurilor de eficiență energetică a clădirilor va duce la îmbunătățirea condițiilor de viață ale populației, prin:
• Îmbunătățirea condițiilor de confort interior;

• Reducerea consumurilor energetice;

• Reducerea costurilor de întreținere pentru încălzire și apă caldă menajeră;

• Reducerea emisiilor poluante generate de producerea, transportul și consumul de energie;

• Eficientizarea modalității de organizare prin crearea de condiții optime;

• Creșterea gradului de implicare a populației, conducând la utilizarea eficientă a resurselor de energie, în conformitate cu Strategia Europa 2020.

În cadrul acestei componente, Orașul Deta a semnat contractul de finanțare numărul 3519 din 11.01.2023 ( respectiv numărul 963 din 30.01.2023, inreg.la UAT ORASUL DETA) în valoare totala de 817.075,66 lei, contract semnat în baza cererii de finanțare C10-I3-887 Reabilitarea energetică a Muzeului Oraşului Deta, str. Mihai Viteazul, nr. 2, jud. Timiş. După semnarea contractului de finanțare, beneficiarii au obligația de a prezenta documentația tehnico – economica DALI, elaborata  în conformitate cu legislația în vigoare aplicabilă: H.G. nr. 907/2016, cu modificările și completările ulterioare. 
Documentația prezentului obiectiv de investiții este: „LUCRĂRI DE INTERVENȚIE PRIVIND Reabilitarea energetică a Muzeului Oraşului Deta, str. Mihai Viteazul, nr. 2, jud. Timiş”, Proiect nr. 423/2023; (Faza DALI), întocmită de către proiectantul general „KLEVER SYSTEM S.R.L.”

Obiectul prezentei documentații îl constituie avizarea lucrărilor de intervenție privind Reabilitarea energetica a Muzeului Oraşului Deta, str. Mihai Viteazu, Nr. 2, amplasat în localitatea Deta, Strada Mihai Viteazu, nr. 2, județul Timiș.
Obiectivul general al domeniu major de intervenție, pe care se dorește a se finanța această investiție, îl reprezintă ”Tranziția către un fond construit rezilient și verde”.

Obiectivul specific vizat: Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale (Renovarea energetică moderată sau aprofundată a clădirilor publice)
Obiectivele urmărite sunt:

➢ Creșterea eficienței energetice în clădirile publice.

➢ Scăderea consumului anual de energie primară.

➢ Scăderea consumului anual specific de energie pentru încălzire.

➢ Scăderea consumului anual specific de energie.

➢ Scăderea anuală a emisiilor echivalent CO2.

➢ Gestionarea inteligentă a energiei și utilizarea energiei din surse regenerabile.

În conformitate cu prevederile Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență, Componenta C10 - Fond Local, Investiția I.3 - Reabilitarea moderată a clădirilor publice pentru a îmbunătăți serviciile publice prestate la nivelul unităților administrativ-teritoriale, se solicită transmiterea hotărârii de aprobare a documentației tehnico – economice (faza DALI) și a indicatorilor tehnico-economici.

Ca urmare a celor enunțate, propun adoptarea unei hotărâri pentru aprobarea Documentației tehnico – economice (faza DALI), a Devizului General și a Indicatorilor tehnico-economici pentru proiectul „LUCRĂRI DE INTERVENȚIE PRIVIND Reabilitarea energetică a Muzeului Oraşului Deta, str. Mihai Viteazul, nr. 2, jud. Timiş”.

